بائبلی بنیادیں – تیسرا ماڈیول – الٰہی عہد


تبادلہِ خیال کے لیے سوالات
1۔  اس سبق میں آپ نے سب سے اہم بات کیا سیکھی؟ یا ایسی کون سی چیز تھی جو آپ کی سمجھ میں نہیں آئی؟   
2۔ عالمگیر، قومی اور نیا عہد خدا کی بادشاہی کے مقاصدکو کس طرح آگے بڑھاتے ہیں؟ 
3۔ عالمگیر، قومی اور نیا  عہد-اِن تینوں عہدوں کے وعدے کن لوگوں کے لئے ہیں؟
4۔ نجات کے حوالے سے خدا نے اپنے عہد میں آپ سے کون سے  وعدے کیے ہیں؟
5۔ عہدوں کے مطالعے سے خدا کے بارے میں آپ کے نظریے اور آپ کے اُس کے ساتھ تعلق پر کیا اثر پڑا؟
6۔ آج آپ نجات کے مفہوم کے بارے میں کن غلط تصورات کو دیکھتے ہیں؟ عہدوں کا مطالعہ ان غلطیوں کو کس طرح درست کر سکتا ہے؟
7۔ نئے عہد میں ہمیں کون کون سے عملی فائدے حاصل ہوتے ہیں؟
8۔ ہم جو صلیب کے تاریخی واقعے کے بعد کی دنیا میں زندہ ہیں، ہمارے لیے کون سی عملی تبدیلیاں نمایاں ہیں؟
9 ۔اس سبق نے چرچ کے اندر اور چرچ کے باہر کے لوگوں کے بارے میں آپ کے نظریے کو کس طرح بدلا؟ 
10 ۔اس مطالعے میں ہم نے دیکھا کہ تمام عہد خدا کے فضل اور رحم پر مبنی ہیں۔ جب ہم وفادار فرمانبرداری اور وفاداری یا بے وفائی کے نتائج پر غور کرتے ہیں تو اس بنیادی اصول کو یاد رکھنا کیوں اہم ہے؟
10 ۔تمام بائبلی عہدوں میں برکت اور لعنت کے نتائج شامل ہوتے ہیں۔ آپ جدید دنیا، اپنی کلیسیا، اور ذاتی زندگی میں ان پہلوؤں کو کس صورت میں کام کرتا دیکھتے ہیں؟
نظرثانی اور جائزہ: عہدوں کی تاریخ
ہم نے اس سبق میں سیکھا کہ خدا اپنے لوگوں سے ہمیشہ ایک جیسے وفادار انداز میں تعلق رکھتا ہے، لیکن تاریخ کے مختلف مراحل میں یہ طریقہ ِاظہار قدرے مختلف ہوتا ہے۔
کیس سٹڈی
الزبتھ کو اپنے بچوں سے محبت تھی اور وہ چاہتی تھی کہ وہ اس کے قریب رہیں۔ وہ ان کی ہر ضرورت کا خیال رکھتی تھی۔ جب بچے بڑے ہونے لگے، تو وہ چاہتی تھی کہ وہ اب بھی چھوٹے بچوں کی طرح اس کی نگرانی میں رہیں۔ بچے شکایت کرتے کہ وہ انہیں آزادانہ طور پر بڑھنے اور  نشوونما پانےنہیں   دے رہی۔ اس نے خود کو بدلنے کی کوشش کی مگر یہ عمل اس کے لیے مشکل ثابت ہوا۔
غور و خوض کے سوالات
1 ۔ گلتیوں 3: 23-26 کے مطابق پرانے عہد نامے کی شریعت ہمیں مسیح تک لانے والی ایک نگہبان یا اُستاد  تھی۔ نگہبان کا مطلب ہے  نا سمجھ  اور نابالِغ بچوں کی تربیت کرنے والا اور نظم و ضبط قائم رکھنے والا۔ پرانے عہد نامے میں لوگ اس نگہبان کے تحت بچے کی حیثیت رکھتے تھے۔ شریعت کا مقصد ہی یہی تھا۔ پولوس کے مطابق، جب مسیح آگیا تو ہم بالِغ ہو گئے۔    شریعت اب بھی مؤثر اور مفید ہے،  لیکن اب مسیح میں  ہمیں بیرونی کنٹرول کی بجائے بالغوں کی طرح اندرونی تحریک پر  چلناہے۔ ہمیں روح القدس کی حضوری حاصل ہے، جو ہمارے اندر بستا ہے۔
 2۔اُن والدین کے بارے میں سوچیں  جو اپنے بچوں کے نشونُما کے مراحل کے ساتھ ساتھ اپنے پرورش کے انداز کو  نہیں بدلتے۔
اس کے کیا نتائج ہوں گے؟ .a.
کون سے اصول ایسے ہیں جو ہمیشہ برقرار رہنے چاہئیں؟ .b.
کون سی چیزیں وقت کے ساتھ تبدیل ہونی چاہئیں؟.c.
  .d.غور کریں کہ (الف) خدا انسانیت کے ساتھ اپنے منصوبے میں کس طرح مستقل مزاج رہتا ہے، اور (ب) وہ کس طرح مختلف ادوار میں اپنے تعلق کے اظہار کو تبدیل کرتا ہے۔
اس سبق کی بنیاد پر اگر کوئی آپ سے  مندرجہ ذیل سوال کرے تو راہنُما کی حیثیت سے آپ کیا جواب دیں گے؟ 2 ۔
.a.پرانے عہد نامے میں لوگ اعمال سے نجات پاتے تھے، اور نئے عہد نامے میں فضل سے  ؟
.b.پرانے عہد نامے میں خدا سخت گیر اور منصف تھا، جبکہ نئے عہد نامے میں محبت بھرا اور مہربان  ؟
3 ۔اگر کوئی کہے: "جو کوئی بپتسمہ لے چکا ہے  وہ  نئے عہدمیں شریک ہے — وہ حقیقی ایماندار اور نجات یافتہ ہے"، تو آپ بطور راہنُما کیا جواب دیں گے؟ 
4 ۔اگر کوئی کہے: "میں نے 12 سال کی عمر میں اپنی مرضی سے  مسیح کو قبول کیا، لہٰذا میں جانتا ہوں کہ جنت میں جا رہا ہوں کیونکہ کہا جاتا ہے، 'ایک بار نجات ہمیشہ  کی نجات'" — تو آپ بطور راہنما کیا کہیں گے؟
عملی مشق
جب آپ بائبل کا مطالعہ کریں، تو خدا کے کردار میں تسلسل تلاش کریں، اور ساتھ ہی مختلف تاریخی ادوار میں ملنے والے الہام کے مطابق، اُن ادوارکے لوگوں کے ساتھ مختلف انداز میں تعلق  پر بھی نظر ڈالیں۔


